|  |  |
| --- | --- |
|    | **Šio straipsnio neutralumas yra ginčytinas.**Prašome žiūrėti diskusiją (papildomos informacijos gali būti istorijoje). |

|  |  |
| --- | --- |
|    | **Šio puslapio ar jo dalies stilius neatitinka Vikipedijos kalbos standartų.**Jei galite, pakoreguokite stilių, kad tiktų enciklopedijai. Tik tada bus galima ištrinti šį pranešimą. |

UAB "TELTONIKA IoT GROUP"|  |
| Forma | UAB |
| Pramonė | Telematika, daiktų internetas, tinklo įranga, sekimo įranga, telemedicina, elektronikos gamyba |
| Įkurta | 1998 m. |
| Įkūrėjas (-ai) | Arvydas Paukštys |
| Centrinė būstinė | Vilnius |
| Svarbiausi darbuotojai | Arvydas Paukštys (CEO) |
| Tinklalapis | teltonika-iot-group.com |

Buveinė Ukmergės g.
Buveinė Saltoniškių g. 2
Buveinė Saltoniškių g. 9b
Buveinė Ditvos g.
**Teltonika** – lietuviška IT prekių gamintoja. Gamina interneto, transporto valdymo sprendimus ir tinklo įrangą.

2018 m. duomenimis, įmonės kuriami pramoniniai daiktų interneto maršrutizatoriai pirmauja Europos rinkoje. Valdančiai bendrovei UAB **„**Teltonika IoT Group**"** priklauso keturios lietuviško kapitalo įmonės plėtojančios skirtingas verslo nišas: „Teltonika Telematics", „Teltonika Networks", „Teltonika Telemedic" ir „Teltonika EMS". Bendrovė yra įsteigusi atstovybes 19 šalių ir jau pasiekė 20 milijonų pagamintų bei įdiegtų daiktų interneto prietaisų skaičių. 2018 metų duomenimis, per metus bendrovė tiekia savo gaminius apie 2000 klientų visame pasaulyje. Visos įmonių grupės gamybiniai pajėgumai – 1 mln. vienetų per mėnesį.

2020 metais COVID-19 pandemijos metu „Teltonika" pagamino pirmąjį lietuvišką dirbtinės plaučių ventiliacijos aparatą, už kurį bendrovės įkūrėjas ir vadovas Arvydas Paukštys buvo pagerbtas ordino „Už nuopelnus Lietuvai" Riterio kryžiumi.  Bendrovės vadovas užima 25-ą vietą Lietuvos įtakingiausių verslininkų sąraše.

Istorija
--------

1998 m. balandžio 15 d. įregistruota UAB „Teltonika" (steigėjas Arvydas Paukštys).

Pirmasis prietaisas – pokalbių trukmės matuoklis. Pirmas gaminys pelnęs sėkmę – „Guard GSM" prietaisas skirtas nuotoliniam jutiklių duomenų gavimui ir išorinių įrenginių valdymui.

2003–2005 m. „Teltonika" pradėjo vystyti telematikos verslo nišą ir pristatė savo pirmąjį GPS sekimo įrenginį. Šiandien „Teltonika Telematics", „Teltonikos" įmonių grupės dalis, yra pripažįstama kaip Europoje lyderiaujanti telemetrijos įrangos gamintoja.

2007 m. „Teltonika" pagamino savo pirmąjį mobiliojo ryšio maršrutizatorių „RUT100". Buvo suformuotas naujas padalinys – „Teltonika Networks", kurio tikslas – kurti saugią ir lengvai naudojamą tinklo įrangą.

Taip pat 2007 m. „Infobalt 2007" parodoje „Teltonika" pristatė pirmąjį lietuvišką mobilųjį telefoną TEL202 su galimybe naudotis dviem SIM kortelėmis vienu metu.

2009–2012 m. įmonė pristatė naujus įrenginius „GH3000", kurių paskirtis – ištikus nelaimei, greitai perduoti vartotojo buvimo vietą ir išsikviesti pagalbą. Šie prietaisai davė pradžią naujai asmeninio sekimo ir turto stebėjimo prietaisų verslo nišai.

2019 m. „Teltonika" savo gamyboje įrengė pilnai automatizuotą gaminių surinkimo liniją, kurioje šeši robotai atsako už pilną įrangos komponentų surinkimo ciklą nuo pagrindinės elektroninės plokštės integracijos į korpusą iki galutinės gaminio informacijos graviravimo lazeriu.

2020 m. įsteigta įmonė „Teltonika Telemedic", „Teltonikos" įmonių grupės dalis, kuri dirba prie telemedicinos įrangos projektų. Per COVID-19 pandemiją ši įmonė pradėjo kurti pirmą lietuvišką dirbtinės plaučių ventiliacijos aparatą. Prototipas buvo parengtas per mėnesį. Šiuo metu prietaisas yra sertifikavimo stadijoje, po jos įmonė tikisi pradėti masinę gamybą. „Teltonika" jau gavo užsakymų iš Meksikos, Ekvadoro, Ukrainos, Pietų Afrikos Respublikos bei Indijos.   Balandžio 17 dieną Lietuvos Respublikos prezidentas Gitanas Nausėda aplankė „Teltoniką". Susitikimo metu buvo aptarta naujausio „Teltonikos" dirbtinio plaučių ventiliatoriaus prietaiso gamyba ir nauja telemedicinos įrangos gamybos kryptis, susipažinta su pilnai automatizuotomis gamybos linijomis. 

2020 m. UAB „TELTONIKA" buvo perorganizuota į UAB „TELTONIKA IoT GROUP", kurios prezidentas – Arvydas Paukštys. Reorganizacijos metu buvo įkurtos keturios įmonės pavaldžios bendrovei „Teltonika IoT Group". Įmonė „Teltonika Telematics" plėtoja telemetrijos įrangos verslo nišą, už ją atsakingas Antanas Šegžda. Už tinklo įrangos gamintoją UAB „Teltonika Networks" atsakingas Giedrius Kukauskas. Už elektronikos gamybos paslaugas atsakinga UAB „Teltonika EMS" su direktoriumi Simu Rutkausku. Įmonės „Teltonika Telemedic" telemedicinos bei autonominių sekimo sprendimų kryptį plėtoja direktorius Martynas Osauskas. 

2020 m. liepos 2 d. UAB „Teltonika Telemedic" ir Kauno technologijos universitetas pasirašė licencinę bendradarbiavimo sutartį. Pagal ją įmonė įsipareigojo komercializuoti ir gaminti išmaniąją apyrankę, kuri paremta KTU ir VU mokslininkų sukurtu algoritmu. Šios išmanios apyrankės paskirtis – atpažinti ir įspėti žmogų apie prieširdžių virpėjimą (aritmiją). Apyrankės prototipe numatoma naudoti fotopletizmografinį jutiklį skirtą nuolatinei stebėsenai ir elektrokardiografinį – kontrolinei stebėsenai. Lapkričio mėnesį įmonių grupė paskelbė apie „Teltonika High-Tech Hill" projektą. Vilniuje, Liepkalnyje, iki 2024 m. turėtų iškilti 12 pastatų kompleksas, kuris sutalpins 1000 dabartinių darbo vietų ir 2000 naujų.
  Komplekse bus įkurtos laboratorijos, ofisai, akademijos, gamybinės paskirties patalpos, krepšinio salė, restoranas ir skirtingos užkandinės, vaikų darželis, mokymų centras, biblioteka su skaitykla, oranžerija, laisvalaikio ir žaidimų kambariai, muziejus, amfiteatras, galerija, dušai, drabužių valykla, vaikų dienos centras, grožio salonas, masažo kabinetai, medicinos punktas, vaizdo ir garso įrašų studija tinklalaidėms, sporto klubas, turkiška pirtis ir sauna, jogos bei kūno rengybos salės. Numatomas bendras visų pastatų plotas 65,000 m2, o investicijos siekia 220 mln. Eur. Projektą parengė architektas Remigijus Bimba (UAB „Architektūros kūrybinė grupė"). 

2021 m. pradžioje „Teltonika" paskelbė apie naują „Teltonikos technologijų centrą" Molėtuose, kuris sukurs 500 darbo vietų Molėtų regione. Investicijos į šį projektą viršija 20 mln. Eur.  2021 m. balandžio mėnesį paskelbta, kad UAB „Teltonika Networks", bendradarbiaudama su „Telia", kuria pirmuosius lietuviškus 5G produktus – pramoninio lygio mobiliojo ryšio maršrutizatorius. Šiuo metu įmonės specialistai testuoja komponentus, sprendžia dėl funkcijų ir vartotojo sąsajos.

Iki 2030 m. bendrovė planuoja investuoti 3,7 mlrd. eurų į lustų pramonės Lietuvoje kūrimą ir kitus projektus.

2021 m. lapkritį įmonių grupė pristatė naują verslo nišą - „Teltonika Energy". Ši įmonė kuria elektromobilių įkrovimo sprendimus, kurie paspartins perėjimą prie ekologiškesnės ateities, paremtos atsinaujinančiais energijos šaltiniais ir išmaniosiomis daiktų interneto technologijomis.

Iniciatyvos ir projektai
------------------------

### VšĮ „Teltonika High-Tech Hill"

2021 metų pradžioje buvo įkurta VšĮ „Teltonika High-Tech Hill", kurios tikslai plėsti verslo ir mokslo bendradarbiavimą, sudominti jaunimą rinktis elektronikos inžinerijos bei IT profesijas, organizuoti studentų praktikas, technologijų būrelius mokyklose, seminarus ir kvalifikacijos kėlimo kursus. Inžinerijos specialybių pirmakursiams „Teltonika" skiria metinę €3000 stipendiją. Iš viso stipendijoms bus skirta €1,5 mln.

### Parama savivaldybėms

„Teltonika" skyrė finansinę paramą Prienų, Molėtų ir Vilkaviškio rajonų savivaldybėms, kad jos galėtų įsigyti apsauginių priemonių gydytojams ir ligoniams COVID-19 pandemijos metu. Iš viso buvo paaukota 150 tūkstančių eurų.

### Parama bažnyčioms

„Teltonikos" įmonių grupės įkūrėjas ir prezidentas Arvydas Paukštys 2019 metais buvo pripažintas pirmuoju Lietuvos nacionaliniu mecenatu. Toks statutas jam buvo suteiktas už 1 mln. Eur paramą 2013 metais sudegusios Balbieriškio Švč. M. Marijos Rožančinės bažnyčios atstatymui. A. Paukščio kandidatūrą pateikė Vilkaviškio vyskupija ir Prienų rajono meras Alvydas Vaicekauskas, atrinko Mecenavimo taryba. 

Arvydas Paukštys taip pat finansavo Alvito bažnyčios statybas, kurios iki tol tęsėsi 14 metų, paaukodamas apie 2 mln. eurų.

### Akademijos

Vilniuje ir Kaune veikia „Teltonikos" įmonių grupės akademijos, kurios siūlo studentams galimybę rinktis iš daugiau nei 10 programų ir įgyti profesinių įgūdžių. Per visą akademijų gyvavimo laiką jas baigė daugiau nei 500 studentų.

### Vaidoto Žalos rėmimas

„Teltonikos" įmonių grupė tapo generaliniu lenktynininko Vaidoto Žalos rėmėju 2022 metų Dakaro ralyje. Šiame Dakaro ralyje „Teltonika Racing" komanda (Vaidotas Žala ir šturmanas Paulo Fiuza) bendroje įskaitoje užėmė 11 vietą.

Apdovanojimai
-------------

2007 m. „Teltonika" apdovanota ūkio ministerijos medaliu „Už nuopelnus verslui" nominacijos „Smulkiojo ir vidutinio verslo plėtra apskrityse".

2007 metų lapkričio mėnesį įmonė laimėjo Lietuvos inovacijų centro ir Lietuvos pramonininkų konfederacijos organizuojamą konkursą „Inovacijų prizas". „Teltonika" taip pat laimėjo aukso medalį konkurse „Lietuvos metų gaminys" už pristatytą pirmąjį lietuvišką mobilųjį telefoną TEL202.

Tais pačiais metais įmonė antrą kartą pateko į 500 sparčiausiai augusių Europos smulkių ir vidutinių bendrovių sąrašą užimdama 73 vietą.

2012 m. pabaigoje „Teltonika" buvo pagerbta „Inovatyvios įmonės nominacija".

Tais pačiais metais „Teltonika" tapo trečiuoju didžiausiu darbdaviu Lietuvoje pagal CV.lt sudarytą TOP10 darbdavių sąrašą.

2016 m. „CV-Online" portalas paskelbė 2016 metų TOP darbdavių sąrašą Lietuvoje. „Teltonikai" atiteko antra vieta.

Tą pačią vietą „Teltonika" užėmė ir 2018 metų „CV-Online" TOP darbdavių sąraše.

K.A.V.A. 2018 apdovanojimuose bendrovė laimėjo nominaciją „Plėtra Kaune". Apdovanojimas buvo skirtas už ypač aukštą įmonės veiklos efektyvumą, konkurencingą darbo užmokestį ir solidžius plėtros planus.

2018 metais „Teltonika" taip pat pateko tarp geriausių įmonių apdirbamosios pramonės sektoriuje „Sektorių lyderiai 2018" konkurse.

K.A.V.A 2019 apdovanojimuose „Teltonika" tapo kategorijos „Plėtra Kaune" nugalėtoja antrus metus iš eilės.

Įmonė laimėjo 2020 metais tarptautinėje konferencijoje „Pramonė 4.0" didelių gamybos įmonių kategorijoje.

2020 metais „Teltonika" pateko tarp stipriausių Lietuvos apdirbamosios pramonės ir energetikos įmonių ir pelnė 4 vietą.

Tais pačiais metais bendrovė pateko į ketvirtą vietą reitinge „Lietuvos verslo lyderiai 500"  ir pelnė „TOP Darbdavio 2020" vardą.

„Teltonikos" įmonių grupė laimėjo LRT Metų apdovanojimus 2021 kategorijoje Metų verslo lyderystė. Apdovanojimas buvo įteiktas už ambicingus ateities planus, už socialinę atsakomybę šiandien.

Šaltiniai
---------

1. ↑  „„Teltonika": stengiamės išeiti iš Europos į kitus žemynus", *Verslo žinios*
2. ↑  „The evolution of the cellular IoT gateway market 2018–2023: Berg Insight report" Archyvuota kopija 2021-04-21 iš Wayback Machine projekto. *i-scoop.eu*
3. ↑  „Sėkmingas Teltonikos augimas- efektyvios įmonių reorganizacijos pavyzdys", *Verslo žinios*
4. ↑  „Molėtuose bus kuriamas naujas Teltonikos technologijų centras" Archyvuota kopija 2021-04-21 iš Wayback Machine projekto. *Moletai.lt*
5. ↑  „„Teltonikos" planas – per metus dvigubai išplėsti VIP pirkėjų skaičių", *Verslo žinios*
6. ↑  „Nauji „Teltonikos" produktai: netikėtas paklausos augimas", *Verslo žinios*
7. ↑  „Teltonika įmonių grupė: mes dirbame, kad padėtume žmonėms", *Delfi*
8. ↑  „Valstybiniai apdovanojimai – su koronavirusu kovojusiems medikams", *LRT*
9. ↑  „Lietuvos įtakingiausieji 2022", *Delfi*
10. ↑  „UAB „TELTONIKA IoT Group"", *Rekvizitai.vz.lt*
11. ↑  „10 milijonų gaminių!" Archyvuota kopija 2021-04-21 iš Wayback Machine projekto. *teltonika-iot-group.com*
12. ↑  „10 milijonų gaminių!" Archyvuota kopija 2021-04-21 iš Wayback Machine projekto. *teltonika-iot-group.com*
13. ↑  „Transporto įmonės tiesia kelią IT technologijų startuoliams – jie jau atkuria ir avarijų detales", *Lrytas.lt*
14. ↑  „10 milijonų gaminių!" Archyvuota kopija 2021-04-21 iš Wayback Machine projekto. *teltonika-iot-group.com*
15. ↑  „Pirmasis lietuviškas mobilusis telefonas", *Delfi*
16. ↑  „10 milijonų gaminių!" Archyvuota kopija 2021-04-21 iš Wayback Machine projekto. *teltonika-iot-group.com*
17. ↑  „Lietuvoje kuriami robotai stoja į kovą su pandemija", *Lrytas.lt*
18. ↑  „Lietuviai per mėnesį padarė tai, kam reikėtų metų – sukūrė unikalų aparatą", *Lrytas.lt*
19. ↑  „„Teltonika" netrukus tikisi pradėti plaučių ventiliavimo aparatų gamybą", *15min.lt*
20. ↑  „„Teltonika" netrukus išsiųs 100 pirmųjų plaučių ventiliavimo aparatų", *15min.lt*
21. ↑  „G.Nausėda: verslo inovatyvumas – kelias išlikti po krizės", *15min.lt*
22. ↑  „Lietuvos Respublikos Prezidento Gitano Nausėdos vizitas" Archyvuota kopija 2021-04-21 iš Wayback Machine projekto.  *teltonika-iot-group.com*
23. ↑  „„Teltonika" koncentruoja verslo kryptis tolimesniam augimui", *15min.lt*
24. ↑  „Sėkmingas Teltonikos augimas- efektyvios įmonių reorganizacijos pavyzdys", *Verslo žinios*
25. ↑  „KTU ir VU kurta išmanioji apyrankė atsidurs ant prekystalių", *Verslo žinios*
26. ↑  „„Teltonika" Vilniaus Liepkalnyje iki 2024 m. investuos 220 mln. Eur", *Verslo žinios*
27. ↑  „„Teltonika" į savo miestelio statybas žada investuoti 220 mln. eurų bei sukurti 2 tūkst. naujų darbo vietų", *Madeinvilnius.lt*
28. ↑  „Liepkalnio kalvoje kils 220 mln. eurų vertės biurų pastatas – jame tilps ir vaikų darželis", *Lrytas.lt*
29. ↑  „3 „Teltonikos" strategijos, kaip patraukti studentų susidomėjimą technologijų mokslais" Archyvuota kopija 2021-04-21 iš Wayback Machine projekto. *Verslo žinios*
30. ↑  „„Teltonika" Vilniaus Liepkalnyje iki 2024 m. investuos 220 mln. Eur", *Verslo žinios*
31. ↑  „„Teltonika" į savo miestelio statybas žada investuoti 220 mln. eurų bei sukurti 2 tūkst. naujų darbo vietų", *Madeinvilnius.lt*
32. ↑  „Liepkalnio kalvoje kils 220 mln. eurų vertės biurų pastatas – jame tilps ir vaikų darželis", *Lrytas.lt*
33. ↑  „„Teltonika" Molėtuose sukurs 500 darbo vietų: tai pakeis regioną", *Verslo žinios*
34. ↑  „Naujas Teltonikos technologijų centras Molėtuose" Archyvuota kopija 2021-04-21 iš Wayback Machine projekto. *teltonika-iot-group.com*
35. ↑  „„Telia" ir „Teltonika Networks" kuria lietuviškus 5G maršrutizatorius", *Verslo žinios*
36. ↑  „„Teltonika" į lustų gamybą bei kitus projektus Lietuvoje ketina investuoti 3,7 mlrd. eurų", *LRT*
37. ↑  „UAB TELTONIKA ENERGY", *Rekvizitai.vz.lt*
38. ↑  „„Teltonika" žada gaminti išmanųjį elektromobilių įkroviklį", *15min.lt*
39. ↑  „3 „Teltonikos" strategijos, kaip patraukti studentų susidomėjimą technologijų mokslais" Archyvuota kopija 2021-04-21 iš Wayback Machine projekto. *Verslo žinios*
40. ↑  „Teltonika įmonių grupė: mes dirbame, kad padėtume žmonėms", *Delfi*
41. ↑  „Pirmuoju nacionaliniu mecenatu tapo „Teltonikos" savininkas", *Verslo žinios*
42. ↑  „Pirmuoju nacionaliniu mecenatu tapo „Teltonikos" savininkas A.Paukštys", *15min.lt*
43. ↑  „Marijampolėje planuojama statyti naują bažnyčią, viena dygsta ir Alvite", *15min.lt*
44. ↑  „Teltonika įmonių grupė: mes dirbame, kad padėtume žmonėms", *Delfi*
45. ↑  „Naują rėmėją ir ambicingus tikslus pristatęs Žala į Dakarą lekia varžytis, šturmanas kalba apie Top-5", *LRT.lt*
46. ↑  „Dakare finišą pasiekęs Žala negalėjo patikėti, kad pavyko išsaugoti svarbiausią minutę", *Delfi*
47. ↑  „Išdalyti apdovanojimai Lietuvos verslo lyderiams", *Verslo žinios*
48. ↑  „Inovacijų prizas – 16 šalies įmonių", *Verslo žinios*
49. ↑  „82 lietuviški gaminiai ir projektai įvertinti medaliais", *Delfi*
50. ↑  „Lietuviškos bendrovės žinomumą didina sparčiai augdamos", *Verslo žinios*
51. ↑  „Pramonininkai pagerbė iškiliausius piliečius", *Lrytas.lt*
52. ↑  „2012 m. darbdavių TOP 10", *Verslo žinios*
53. ↑  „Paaiškėjo, kas tapo geriausiu praėjusių metų darbdaviu", *Lrytas.lt*
54. ↑  „Išrinkti geriausi Lietuvos darbdaviai", *Delfi*
55. ↑  „Paaiškėjo didžiausią vertę Kaunui kuriančios įmonės: sukūrė NASA dominantį produktą", *15min.lt*
56. ↑  „„Sektorių lyderiai 2018": išrinkti stipriausiųjų dešimtukai", *Verslo žinios*
57. ↑  „Kaune augantiems verslams – „K.A.V.A. 2019" apdovanojimai", *Kas vyksta Kaune*
58. ↑  „Apdovanojimai 'PRAMONĖ 4.0 ŽVAIGŽDĖ 2020'", *industrie40.lt*
59. ↑  „Pramonės sektoriaus lyderė – „Thermo Fisher Scientific Baltics"", *Verslo žinios*
60. ↑  „LVL 500 reitinge – aukštųjų technologijų žvaigždžių valanda", *Verslo žinios*
61. ↑  „Net penkias skirtingas verslo nišas vystanti Teltonika – TOP Darbdavys 2020", *Apiedarba.lt*
62. ↑  „LRT Metų apdovanojimai 2021. Metų verslo lyderystė – „Teltonika IoT Group"", *LRT.lt*

Nuorodos
--------

* Oficiali „Teltonika" svetainė